3 ก้าวสู่ความมั่นคงในตอนที่ 3  Call Margin
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

....นพ.กฤชรัตน์ หิรัณยศิริ
เป็นก้าวที่ 3 ที่นักลงทุนต้องเข้าใจ คือ Call Margin (การเรียกเติมเงินค้ำประกัน) คำนี้คงไม่มีนักลงทุนคนไหนอยากพบเจอ ก็เพราะเป็นการที่นักลงทุนเองจะต้องเร่งเติมเงินเข้าสู่ระบบค้ำประกันให้ได้ปริมาณเงินกลับไปสู่ Initial Margin ดังนั้น Call Margin จึงเป็นตัวกลางระหว่างคำแรกที่ผมได้กล่าวไปแล้วคือ Initial Margin และ Maintenance Margin หมายความว่า เมื่อนักลงทุนประสบภาวะขาดทุน และยอดเงินค้ำประกันกลับมา Maintenance Margin ท่านก็จะต้องเติมเงินค้ำประกันกลับเข้าไป ให้เท่ากับเงินค้ำประกันเริ่มต้น คือ Initial Marginโดยที่จะมีเจ้าหน้าที่ของบริษัท Broker นั้นๆ ที่ดูแลบัญชีท่านเป็นผู้คอยติดต่อ ความสำคัญคือ ท่านต้องเร่งเติมเงินให้เสร็จภายใน 1 วัน เท่านั้น 
ดังนั้น จะเห็นได้ว่า ความสำคัญของ 3 คำแรกจะเป็นจุดแตกต่างจากนักลงทุนในหุ้น และทองคำอย่างสิ้นเชิง หรืออีกในหนึ่ง ทั้ง 3 คำเป็นระบบที่จะช่วยป้องกันความเสี่ยงในกรณีที่นักลงทุนเริ่มประสบภาวะขาดทุนในระดับเบื้องต้น ในความเป็นจริงแล้วหลักคิดที่ถูกต้องเมื่อถูก Call Margin นักลงทุนจะต้องเริ่มกลับมาพิจารณาในกลยุทธ์การลงทุนของตัวเองว่ายังคิดว่าถูกต้องอยู่หรือไม่ เพื่อที่จะปรับเปลี่ยนสภาพกลยุทธ์ การลงทุน ในกรณีที่ตลาดอาจจะเปลี่ยนไปแล้วนักลงทุนอาจจะต้องเปลี่ยนกลยุทธ์ให้ทันกับทิศทางหรือแนวโน้มของตลาด นักลงทุนที่ดีจะต้องมองว่า อันนี้เป็นสิ่งที่ดีในการป้องกันความเสี่ยงของตนเองมากกว่าที่จะมองเป็นเรื่องขาดทุน และโชคร้ายสูญเสียเงินในการลงทุน
วิเคราะห์ทางเทคนิค 
ราคาทองคำ ณ ขณะนี้อยู่ที่ระดับ 1,124 เหรียญสหรัฐ เป็นราคา ณ เวลา 10.00 น. ของเช้าวันศุกร์ที่ 19 มี.ค. 2553 เนื่องจากผมจะต้องเดินทางไปต่างประเทศ จึงไม่อาจรอราคาของตลาดนิวยอร์กในคืนวันศุกร์ได้ อย่างไรก็ดีเราลองมาดูภาพรวมใหญ่ของตลาดทองคำในสัปดาห์ ช่วงวันที่ 15–19 มี.ค. 2553 ว่าเป็นอย่างไร ช่วงสัปดาห์ที่ผ่านมาค่าเงินบาทแข็งค่าขึ้นอย่างมากจึงทำให้ราคาทองเองถูกกดดันขึ้นได้ยากลำบาก ราคาทองคำมีการเคลื่อนตัวขึ้นลงรุนแรงโดยภาพใหญ่ๆ ยังเป็นการเคลื่อนตัวไปในทิศทาง Side way โดยจะเคลื่อนตัวในระหว่าง 1,1101,135 เหรียญสหรัฐ โดยที่ Oscillator ส่วนใหญ่ยังเป็นทิศทางกลางๆ ตามการแกว่งตัวขึ้นลงรายวัน อย่างไรก็ดี ภาพระยะยาวยังดูดี ถ้าราคาทองคำยังยืนอยู่เหนือระดับ 1,110 เหรียญสหรัฐ ได้ และเรามองว่าโอกาสที่จะทะลุขึ้นดูตามกราฟทางเทคนิคน่าจะมีสูงกว่าราคาที่จะปรับลดลงมา อันนี้หมายถึง ในระยะเวลามากกว่า 2 อาทิตย์ ขึ้นไปนะครับ ภาพใหญ่ๆ แล้วดู Patten เหมือนราคากำลังถูกบีบเข้าส่วนปลายของสามเหลี่ยมและกำลังแคบไปเรื่อยๆ พร้อมน่าจะมีการดีดตัวภายใน 7 วัน ข้างหน้า นักลงทุนต้องเตรียมความพร้อมรวมทั้ง Stop order ในใจ ได้ทันที เพราะเราคิดว่าถ้าราคาเคลื่อนไปในทิศทางใดทิศทางหนึ่ง ใน 7 วันข้างหน้า ก็น่าจะเคลื่อนตัวได้รุนแรง หมายความว่ามีโอกาสทั้งขึ้นแรงๆ หรือในทางกลับกันคือตกได้แรงๆ ถ้าหลุด 1,110 เหรียญสหรัฐ ลงมา ขอให้โชคดีในการลงทุน MTS Gold Futures ขยายหน่วยงานที่จะช่วยแนะนำการลงทุนในทองคำให้กับลูกค้าได้แล้วที่ Central world ตั้งแต่วันที่ 26 มี.ค. 2553 เป็นต้นไป สนใจสอบถามได้ที่ Call Center 022225959